“คริสเตียน อีริคเซน” ปลอดภัยแล้ว! หลังวูบคาสนามศึก “ยูโร2020”
“คริสเตียน อีริคเซน” กองกลางทีมชาติเดนมาร์ก วูบคาสนาม ศึก “ยูโร2020” ส่งผลให้เกมหยุดชะงักชั่วคราว ล่าสุด “ยูฟ่า” แจ้งอาการปลอดภัยแล้ว
“คริสเตียน อีริคเซน” กองกลางทีมชาติเดนมาร์ก วูบคาสนาม ศึก “ยูโร2020” ส่งผลให้เกมหยุดชะงักชั่วคราว ล่าสุด “ยูฟ่า” แจ้งอาการปลอดภัยแล้ว
13 มิ.ย. 2564

ผู้สื่อข่าวรายงานว่า การแข่งขุนฟุตบอลชิงแชมป์แห่งชาติยุโรป “ยูโร2020” เมื่อวันที่ 12 มิ.ย.2564 กลุ่ม B ซึ่งเป็นการแข่งขันระหว่าง “เดนมาร์ก” กับ “ฟินแลนด์” ณ สมาม Parken Stadium Copenhagen ประเทศเดนมาร์ก
โดยช่วงในนาทีที่ 42 ระหว่างที่ทั้งสองทีมเสมอกันอยู่ 0-0 “คริสเตียน อีริคเซน” กองกลางทีมชาติเดนมาร์ก ได้ล้มหมดสติลงไปกับพื้นอย่างกระทันหัน ผู้ตัดสินจึงสั่งหยุดเกมและให้แพทย์มาทำการปฐมพยาบาลทันที และจากนั้น อีริคเซ่นถูกนำตัวส่งโรงพยาบาลอย่างเร่งด่วน และเกมการแข่งขันก็ยุติทันที
ขณะที่รายงานจากนักข่าวบีอินสปอร์ต ระบุต่อไปว่า อาการของอีริคเซนคงที่แล้ว และไม่รุนแรงถึงขั้นเสียชีวิต อย่างไรก็ตาม เกมฟุตบอลระหว่างเดนมาร์ก และฟินแลนด์ จะเลื่อนแข่งขันออกไปก่อน โดยยังไม่มีกำหนดว่าจะกลับมาแข่งเมื่อไหร่ โดยฝ่ายจัดการแข่งขันกำลังประชุมหารือกับทีมเดนมาร์กและฟินแลนด์
ทั้งนี้ในเวลา 00.45 น. (ตามเวลาประเทศไทย) สมาคมฟุตบอลเดนมาร์ก ได้โพสต์ข้อความอัพเดท โดยยืนยันว่าอิริคเซนได้สติแล้วจากนั้นเวลา 01.10 น. ยูฟ่าได้แจ้งว่า ตามคำขอของผู้เล่นของทั้งสองทีม ยูฟ่าได้ตกลงที่จะเริ่มการแข่งขันระหว่างเดนมาร์กและฟินแลนด์ในคืนนี้ 4 นาทีสุดท้ายของครึ่งแรกจะถูกเล่นต่อ จากนั้นจะมีการพักครึ่งเวลา 5 นาที แล้วตามด้วยครึ่งหลัง พร้อมกันนี้ ยูฟ่ายัง ขอให้คริสเตียน อีริคเซ่น ฟื้นตัวเต็มที่และรวดเร็ว
สำหรับผลการแข่งขันครบ 90 นาที หลังจากยูฟ่ากลับมาให้แข่งขันจนจบเกม ปรากฏว่า “ฟินแลนด์” เอาชนะ “เดนมาร์ก” ได้ 1-0
ด้าน จูเซ็ปเป้ มาร็อตต้า ซีอีโอของ อินเตอร์ มิลาน ซึ่งเป็นสโมสรที่ อีริคเซ่น เล่นให้อยู่ในปัจจุบัน เปิดเผยว่า อีริคเซ่น สามารถส่งข้อความหาเพื่อนร่วมทีมในสโมสรได้แล้วจากโรงพยาบาล หลังหมดสติระหว่างเกม
ขณะที่ตลอดอาชีพการค้าแข้งของ อีริคเซ่น วัย 29 ปี ผ่านการทดสอบร่างกายมาตลอด 11 ปี และไม่เคยมีปัญหาทางด้านหัวใจ โดยทีมแพทย์พยายามหาสาเหตุหลังจากที่เขาล้มลงในสนาม ระหว่างการแข่งขันฟุตบอลยูโร 2020 ซึ่งต้องมีการทำ CPR ช่วยยื้อชีวิต
ทั้งนี้ อีริคเซ่น ผ่านการค้าแข้งกับสโมสรชั้นนำอย่างอาแย็กซ์ อัมสเตอร์ดัม, ท็อตแน่ม ฮอตสเปอร์ และล่าสุดสามารถคว้าแชมป์ลีกอิตาลีกับอินเตอร์ มิลาน
ขณะที่เหตุการณ์ที่นักเตะหมดสติระหว่างการแข่งขันซึ่งเป็นที่จดจำของแฟนบอลคือ มาร์ค-วิเวียน โฟเอ้ นักเตะทีมชาติแคเมอรูน อดีตกองกลาง เวสต์แฮม ยูไนเต็ด และแมนเชสเตอร์ ซิตี้ ชุดทำศึกคอนเฟดเดอเรชันส์ คัพ 2003 ที่ประเทศฝรั่งเศส
โดย โฟเอ้ ล้มหมดสติในเกมพบ โคลอมเบีย ขณะที่เจ้าตัวยังมีชีวิตระหว่างนำตัวไปโรงพยาบาล ก่อนจะมีการประกาศการเสียชีวิตของดาวเตะวัย 28 ปี สาเหตุจากอาการหัวใจล้มเหลวเฉียบพลัน จากเหตุการณ์ครั้งนั้นส่งผลให้วงการฟุตบอลเริ่มตื่นตัวกับการปฐมพยาบาลเกี่ยวกับเหตุการณ์ไม่คาดคิดระหว่างการแข่งขันมากขึ้น